
Tisztelt Képviselő-testület!

Mórágy községi Önkormányzat éves ellenőrzési tervét az ellenőrzendő költségvetési szervek, számára, valamint a Völgységi Önkormányzatok Társulásával a belső ellenőrzésre kötött megállapodásunk figyelembe vételével határoztuk meg.

Az ellenőrzési tervet a 370/2011. (XII.31.) Kormányrendelet, valamint Magyarország helyi önkormányzatairól szóló 2011. évi CLXXXIX. törvény 119. § (6) alapján a Képviselő-testület hagyja jóvá.
Mórágy Község ellenőrzésére fordítható revizori napok számát az előterjesztésben szereplő 2. számú melléklete tartalmazza. 
A számítás során figyelembe vettük a Völgységi Önkormányzatok Társulásával kötött - a társult önkormányzatokkal és intézményeikkel - ellenőrzésre vonatkozó hatályos megállapodást. 
Bonyhádi Város és a társult önkormányzatok közötti megosztás alapját az ellenőrzött szervezeti egységek száma képezte. Ennek alapján a mellékelt munkaerőmérleg (2. számú melléklet) szerinti ellenőrzési napok száma 364 nap, melyből 133 napot Bonyhád Város Önkormányzata által alapított és fenntartott költségvetési szervek, 231 napot pedig a társult önkormányzatok és költségvetési szerveik ellenőrzésére fordítódik.
A 2014. évi ellenőrzési terv összeállításának szempontjai az alábbiak: 

· A 2014. évi ellenőrzési terv (1. számú melléklet) összeállítása során elsődleges cél, az önkormányzat működésének rendszerellenőrzése keretében a szabályszerűség, szabályozottság, gazdaságosság, hatékonyság és eredményesség kerül ellenőrzésre
· Kockázatelemzés alapján került kijelölésre a pénzügyi kockázattal járó hivatali feladatok belső ellenőrzése. (Kockázatelemzési modell 3. számú melléklet alapján készített kockázat elemzést a 4. számú melléklet tartalmazza) 

Az önkormányzatnál és intézményeinél az 1. sz. mellékletben részletezett ellenőrzéseket 2014. évben (IV-XI. hónapban) tervezzük megvalósítatni, Völgység Önkormányzatok Társulásával és belső ellenőrzési feladatok ellátójával, Bonyhádi Közös Önkormányzati Hivatal Belső Ellenőrzési Csoport vezetőjével egyeztetve.  
Kérem a Képviselő-testületet, hogy az előterjesztést megvitatni, és a 2014. évre vonatkozó ellenőrzési tervet jóváhagyni szíveskedjen!
Határozati javaslat

…  /2013. (X. 31.) számú határozat

Mórágy község Önkormányzati Képviselő- testülete a 2014. évre vonatkozó belső ellenőrzési tervet jóváhagyja azzal, hogy annak végrehajtásáról a 2014. évi zárszámadással együtt a jegyző beszámol a testületnek.

Bakó Józsefné sk.

